หอฯระบุอย่าเพิ่งชะล่าใจจีดีพีโตบวก
หอการค้าเตือนอย่าเพิ่งชะล่าใจที่ตัวเลขจีดีพีไตรมาส 4 โตบวก เรียกร้องยุติความขัดแย้งการเมือง&nbsp;
22 ก.พ. 2553

หอการค้าเตือนอย่าเพิ่งชะล่าใจที่ตัวเลขจีดีพีไตรมาส 4 โตบวก เรียกร้องยุติความขัดแย้งการเมือง  
นายดุสิต  นนทะนาคร ประธานหอการค้าไทย เปิดเผยถึงกรณีที่สำนักงานพัฒนาการเศรษฐกิจและสังคมแห่งชาติ(สศช.) เปิดเผยตัวเลขจีดีพีไตรมาส 4 โตขึ้นเป็นบวกครั้งแรกในรอบปี ในระดับ 5.8% ว่า อย่างที่เคยบอกไว้แล้ว  อย่าตกใจ  เพราะตัวเลขระดับนี้ต้องเกิดขึ้นในทิศทางที่ดี แน่นอน เมื่อเปรียบเทียบกับปีที่แล้ว เนื่องจากม.ค. ยอดส่งออกสูงสุดถึง 30% อีกทั้งสภาพเศรษฐกิจปีที่แล้วไม่ดี  ก็มีการผลักดันออกมาในปีนี้   แต่อย่าเพิ่งชะล่าใจเกินไปเพราะความอ่อนแอมีทั่วโลก 
“ ที่เป็นปัญหาคืออยากให้ความขัดแย้งยุติลงให้ได้ แม้เศรษฐกิจส่งสัญญาณดีขึ้น แต่ความขัดแย้งเป็นตัวฉุด จึงอยากให้คนไทยได้ตระหนักในการมีส่วนร่วมสร้างความสงบเพื่อที่จะทำให้ประเทศชาติไปได้ พ่อค้าแม่ขายก็ทำมาหากินได้ตามปกติ” นายดุสิตกล่าว